Besim Levonja

Besim Levonja (Elbasan, 16 mars 1922 - Tiranë, 21 qershor 1968) ka qenë aktor dhe shkrimtar shqiptar.

 Biografia 
Veprimtarinë e tij artistike Levonja e filloi që gjatë Luftës së Dytë Botërore, me poezi në radhët e revistës «Kultura Islame». Gjithashtu publikoi shkrime te «Tomori» i Tiranës më 1942 me pseudonimet Deti dhe Këngëtari i pashkollë. U përfshi njësiteve guerrile të FNÇ-së, autoritetet e rendit të kohës e arrestuan dhe e burgosën, prej ku e shpëtoi prefekti i Tiranës. Qazim Mulleti. Me krijimin e teatrit Popullor në 1945, Levonja është ndër të parët artistë që formuan grupin artistik të këtij teatri. Pjesa e parë që shfaqi Teatri Popullor nga dramaturgjia jonë është pjesa "Coni, Ishja, Roma" në vitin 1945. Por suksesin më të madh si krijues, Levonja e arriti me komedinë "Prefekti" (dhjetor 1948), e cila për kohën qe një komedi e suksesshme. Rolet e tij në teatër janë të shumtë. Ndër kryerolet e tij në Teatrin Popullor përmendim Gjeloshin "Votra e huaj", plakun e urtë "Trimi i mirë me shokë shumë", Sokoli "Halili dhe Hajria", Tetarefi "Mikroborgjezët", varrmihësi "Hamleti", Dobçinski "Revizori", etj.
parapamje|Mezari i Besim Levonjas

Ka interpretuar edhe ne filmat artistik "Toka Jonë", "Debatik". Vdiq më 21 Qershor 1968. Është nderuar me urdhërin e lartë "Hero i punës socialiste" për kohën, dhe me titullin "Artist i merituar".

 Referime 

Kategoria:Biografi shqiptare
Kategoria:Njerëz nga Elbasani
Kategoria:Aktorë shqiptarë
Kategoria:Lindje 1922
Kategoria:Vdekje 1968

Kategoria:Artist i merituar
Kategoria:Hero i Punës Socialiste